**“InfinBANKdan Million” promo-aksiyasi qoidalari**

**Atamalar va taʼriflar**

**Bank –** “InfinBANKdan Million” promo-aksiyasi tashkilotchisi bo‘lgan xorijiy kapital ishtirokidagi “Invest Finance bank” aksiyadorlik tijorat banki.

**Karta egasi** – mijoz va Bank o‘rtasida tuzilgan shartnoma asosida InfinBANK tomonidan chiqarilgan istalgan bank kartasidan foydalanuvchi Bank mijozi.

**Ishtirokchi** – O‘zbekiston Respublikasi fuqarolari (rezidentlari) bo‘lgan, Instagram va Facebook ijtimoiy tarmoqlaridagi Bank sahifalari obunachisi.

**G‘olib** – “InfinBANKdan Million” promo-aksiyasi ishtirokchisi.

**Sovrin** – 1 nafar gʻolibga Million shousiga 2 ta chipta, jami 5 nafar gʻolib aniqlanadi.

**Shaxsini tasdiqlovchi hujjat –** Oʻzbekiston Respublikasi fuqarosining pasporti, harbiy xizmatchilar uchun harbiy guvohnoma, ID-karta, yangi turdagi haydovchilik guvohnomasi, xorijga chiqish uchun biometrik pasport.

# Shaxsiy maʼlumotlar – elektron, qogʻoz va (yoki) boshqa moddiy tashuvchilarda qayd etilgan, ishtirokchiga tegishli yoki uning shaxsini aniqlash imkonini beradigan maʼlumotlar.

# 1. Umumiy qoidalar

1.1. Ushbu qoidalar “InfinBANKdan million” promo-aksiyasi (yutuqli oʻyini)ni oʻtkazish tartibi, shartlari, joyi va muddatlarini belgilab beradi.

1.2. Aksiya oʻtkaziladigan hudud: aksiya Oʻzbekiston Respublikasi hududida “InFinBank” ATB bank tizimida oʻtkaziladi.

1.3. Aksiyani oʻtkazish shartlari: aksiya 2022-yil 28-sentabrdan 19-oktabrgacha (shu kuni ham) boʻlib oʻtadi.

# 2. Aksiya ishtirokchilari

2.1. Aksiyada Oʻzbekiston Respublikasi fuqarolari (rezidentlari) boʻlgan, Instagram va Facebook ijtimoiy tarmogʻidagi Bank sahifalarining barcha obunachilari ishtirok etishlari mumkin.

2.2 “InFinBank” ATB xodimlari va ularning yaqin qarindoshlarining aksiyada qatnashishlariga yoʻl qoʻyilmaydi.

2.3. Aksiyada ishtirok etish aksiya ishtirokchilarining mazkur Qoidalarga toʻliq roziligini bildiradi.

2.4. Agar aksiya ishtirokchisi mazkur Qoidalarga rioya qilmasa, ishtirokchi aksiyada keyingi ishtirok etish va sovrinni olish huquqidan mahrum boʻladi. Sovrinni olish uchun aksiya ishtirokchilari mazkur Qoidalarga muvofiq aksiya oʻtkaziladigan muddat ichida sovrinni olganligini tasdiqlovchi hujjatlarni imzolash paytigacha oʻzlaridan talab qilinadigan barcha harakatlarni bajarishlari shart.

# 3. Aksiyada ishtirok etish shartlari

3.1. Aksiyada ishtirok etish uchun aksiya boshlanishidan oldin yoki aksiya davomida Instagram va Facebook ijtimoiy tarmogʻidagi Bank sahifalariga obuna boʻlish va sharhlarda bir kishini koʻrsatish kerak.

3.2. Ishtirokchi amaldagi karta egasi boʻlishi shart emas.

**4. Sovrin jamgʻarmasi**

4.1. Sovrin: Million shousiga chiptalar (5 kishi uchun 10 ta chipta, har biriga 2 tadan chipta). Sovrin jamgʻarmasi Bankning oʻz mablagʻlari hisobidan shakllantirilgan.

* 1. Ushbu aksiya uchun yutuq olishi munosabati bilan yuzaga keladigan barcha tegishli soliqlar va davlat budjetiga majburiy toʻlovlarni toʻlash aksiya Gʻolibi tomonidan Oʻzbekiston Respublikasining Soliq kodeksi va qonun hujjatlarida belgilangan tartibda mustaqil ravishda amalga oshiriladi.
  2. Gʻoliblar sovrinni almashtirishni talab qilish yoki yutuqning pul qiymatini talab qilish, qiymatdagi farqni qoʻshimcha toʻlab berish yoki qaytarib olish sharti bilan sovrinni boshqa yuqoriroq yoki pastroq qiymatdagisiga almashtirishni talab qilish huquqiga ega emas. Sovrinni uchinchi shaxslarga berish taqiqlanadi.

**5. Promo-Aksiyani oʻtkazish tartibi va sovrinlarning oʻynalishi tartibi**

5.1. 2022-yil 28-sentabrdan 2022-yil 19-oktabrgacha boʻlgan davrda mazkur Qoidalarda keltirilgan talablarga mos keladigan ishtirokchilar sovrinlar oʻyini ishtirokchilariga aylanishadi. Sovrinlar oʻyini 2022-yil 19-oktabr kuni bankning ijtimoiy tarmoqlardagi sahifalarida jonli efirda boʻlib oʻtadi.

* 1. Ushbu Aksiya uchun oʻyin gʻoliblari maxsus Randomus dasturi yoki tasodifiy raqamlarni taqdim etadigan shunga oʻxshash dasturlar tomonidan aniqlanadi.
  2. Bank Aksiya ishtirokchilari bilan yozma muzokaralar yoki boshqa aloqalarga kirishmaslik huquqini oʻzida saqlab qoladi, baxsli holatlar yoki sovrinni topshirish holatlari bundan mustasno.
  3. Aksiyada ishtirok etish ishtirokchilarning oʻz ism-shariflari, familiyalari, fotosuratlari va ular haqidagi boshqa materiallardan Bank tomonidan ularga hech qanday haq toʻlamasdan reklama maqsadlarida foydalanilishi mumkinligiga oʻz roziligini berishini anglatadi.
  4. Bank oʻz xohishiga koʻra ushbu Qoidalarga oʻzgartirishlar va qoʻshimchalar kiritish huquqini ushbu oʻzgartirishlar va qoʻshimchalar kuchga kirishidan 3 (uch) ish kuni oldin [www.infinbank.com](http://www.infinbank.com) veb-saytida bu haqida eʼlon joylashtirish sharti bilan oʻzida saqlab qoladi. Bank sovrinlar roʻyxati va miqdorini, shuningdek, oʻyin oʻtkazilish muddatini oʻzgartirish yoki choʻzish huquqiga ega. Bank Ishtirokchining Aksiyada ishtirok etish bilan bogʻliq zararlari, xarajatlari va boshqa sarflarini qoplab yoki toʻlab bermaydi.
  5. Bank yutuq sohibi tomonidan sovrindan foydalanishning butun davri davomida uning sogʻligʻiga (hayotiga), shuningdek uchinchi shaxslarning mol-mulkiga, salomatligiga yoki hayotiga yetadigan har qanday zarar uchun javobgar boʻlmaydi.
  6. Ushbu promo-aksiya davomida yuzaga kelishi mumkin boʻlgan barcha nizolar va kelishmovchiliklar ixtiyoriy ravishda va oʻzaro bir-birini tushunish asosida Bank va Ishtirokchi oʻrtasida muzokaralar olib borish yoʻli bilan hal qilinadi. Agar kelishuvga erishilmasa, nizo Bank joylashgan joydagi sudda sud tartibida koʻrib chiqilishi kerak.
  7. Bank oʻzining ijtimoiy tarmoqlardagi sahifalarida jonli efirda maxsus Randomus dasturi yoki tasodifiy raqamlarni taqdim etuvchi shunga oʻxshash dasturlardan foydalangan holda gʻoliblarni aniqlaydi va qoʻshimcha ravishda, Asosiy gʻoliblar sovrinni rad etgan va/yoki ushbu Qoidalarda nazarda tutilgan muddatda sovrinni olmagan taqdirda Gʻolib deb tanlash uchun zaxira nomzodlari sifatida 5 (besh) nafar ishtirokchini aniqlaydi.
  8. Agar Аsosiy gʻolib sovrinni rad etsa va/yoki mukofotni oʻz vaqtida olmasa, sovrinni olish huquqi maxsus Randomus dasturida yoki tasodifiy raqamlarni taqdim etuvchi shunga oʻxshash dasturlarda birinchi boʻlib aniqlangan zaxira nomzodiga oʻtkaziladi. Agar birinchi zaxira nomzod sovrinni rad etsa yoki mukofotni oʻz vaqtida olmasa, sovrin ikkinchi zaxira nomzodiga beriladi.
  9. Agar barcha nomzodlar sovrinni olishni rad etsa va/yoki mukofotni oʻz vaqtida olmasa, Bank komissiyasining qaroriga koʻra mazkur Qoidalarning 5.8-5.9-bandlarida nazarda tutilgan tartibda Gʻoliblarni muqobil aniqlash amalga oshiriladi.
  10. Agar gʻoliblarni muqobil ravishda aniqlash natijasiga koʻra sovrin uni rad etilishi va/yoki oʻz vaqtida olinmasligi natijasida topshirilmay qolsa, u holda Bank sovrindan oʻz ixtiyoriga koʻra foydalanish huquqini oʻzida qoldiradi.
  11. Oʻtkazilgan Aksiya natijalari, gʻoliblarni aniqlash ishlari yakunlari boʻyicha Bank komissiyasining bayonnomasi tuziladi va Bank komissiyasi aʼzolari tomonidan imzolanadi.
  12. Gʻoliblar nomi Bankning rasmiy korporativ veb-saytida, ommaviy axborot vositalarida, shuningdek, ijtimoiy tarmoqlarda eʼlon qilinadi.
  13. Bank sovrin gʻolibiga ijtimoiy tarmoqlar orqali bildirishnoma yuboradi.
  14. Ishtirokchi tomonidan Aksiya shartlariga rioya qilmaslik oqibatlari uchun Bank javobgar boʻlmaydi.

# 6. Sovrinlarni olish tartibi va muddatlari

6.1. Sovrinlarning tantanali topshirilishi Toshkent sh., Tarasa Shevchenko koʻch., 1 uy manzilida, amalga oshiriladi va bunda Gʻolib shaxsini tasdiqlovchi hujjatning asl nusxasini taqdim etishi va sovrinni topshirish bilan bogʻliq zarur hujjatlarni imzolashi kerak boʻladi.

6.2. Sovrinni topshirish Oʻzbekiston Respublikasining soliq qonunchiligiga muvofiq soliqlar va boshqa majburiy toʻlovlar toʻlanganidan soʻng, hamda Gʻolibning shaxsini tasdiqlovchi hujjat koʻrsatilganidan soʻng, maʼlumotlar toʻliq mos kelgan holda topshiriladi.

6.3. Ushbu Qoidalarning 4-bandida koʻrsatilgan sovrinlar pul qiymatida berilmaydi.

6.4. Gʻolib sovrinni yutganligi toʻgʻrisida Bank tomonidan xabardor qilingan kundan boshlab 7 (yetti) kalendar kuni ichida Oʻzbekiston Respublikasining soliq qonunchiligiga muvofiq soliqlar va majburiy toʻlovlarni toʻlashga va sovrinni olishga majbur.

6.6. Sovrinlarni Gʻolibga topshirish Gʻolib va Bankning vakolatli vakili tomonidan imzolangan Qabul qilish-topshirish dalolatnomasi asosida amalga oshiriladi.

6.7. Bankning sovrinni Gʻolibga topshirish boʻyicha majburiyatlari ular ishtirokchiga topshirilgan va Qabul qilish-topshirish dalolatnomasi imzolangan paytdan boshlab bajarilgan hisoblanadi.

6.8. Sovringa egalik huquqi sovrin topshirilgan vaqtdan boshlab Gʻolibga oʻtadi. Gʻolib bankning yozma roziligisiz sovrinni uchinchi shaxslarga berish huquqiga ega emas.

6.9. Boshqa barcha toʻlovlar, shu jumladan yigʻimlar, soliqlar va byudjetga majburiy toʻlovlar, shuningdek, Yutuqli oʻyin sovrinlarini olish bilan bogʻliq ravishda kelib chiqishi mumkin boʻlgan boshqa xarajatlar va sarflar Ishtirokchilar tomonidan toʻlanishi kerak.

6.10. Sovrinlarni topshirish jamoatchilik va ommaviy axborot vositalarini jalb qilgan holda tantanali ommaviy tadbir tarzida tashkil etilishi mumkin.

1. **Aksiya ishtirokchilarini Aksiyani oʻtkazish shartlari, Aksiyani maʼlum muddatga toʻxtatish yoki muddatidan oldin tugatish toʻgʻrisida xabardor qilish tartibi**

7.1. Promo-Aksiya Ishtirokchilari uni oʻtkazish shartlari va tartibi toʻgʻrisida Bankning ijtimoiy tarmoqlardagi sahifalarida va Internet saytlarida reklama postlarini joylashtirish, kontekstli reklamalarda eʼlon qilish orqali xabardor qilinadi.

7.2. Mazkur Aksiya haqida batafsil maʼlumotlar, shuningdek, Aksiya qoidalari Bankning rasmiy veb-sayti – [www.infinbank.com](http://www.infinbank.com) saytining “Aksiyalar” boʻlimiga joylashtiriladi.

7.3. Aksiya haqida batafsil maʼlumotlarni bankning mazkur (+998 71) 202-50-60 ishonch telefoni va 1214 qisqa raqamlari orqali ham olish mumkin.

7.4. Aksiya muddatidan oldin toʻxtatilgan, oʻtkazilish muddati uzaytirilgan yoki Qoidalarga oʻzgartirish kiritilgan taqdirda tegishli maʼlumotlar Bankning [www.infinbank.com](http://www.infinbank.com) saytining “Aksiyalar” boʻlimida joylashtiriladi.

7.5. Shaxsiy maʼlumotlar toʻgʻrisidagi qonunchilik talablariga muvofiq, Ishtirokchi oʻzining har qanday shaxsiy maʼlumotlari Bank oʻz faoliyatini yuritishi, Bank tomonidan mazkur qoidalarning shartlari bajarilishi uchun, shuningdek Oʻzbekiston Respublikasi qonunchiligiga zid boʻlmagan boshqa maqsadlar uchun Bank tomonidan qayta ishlanishiga va foydalanilishiga cheksiz muddatga rozilik beradi.